google/wiki40b huggingface dataset:
Anne Lise Grøtvik Lunde

Liv og virke

Anne Lise Grøtvik ble født av slekt fra Telemark, men flyttet inn til Oslo for å forfølge en karriere som operasanger. Her møtte hun den unge og lovende operasangeren Gunnar Gunn, og de giftet seg og fikk datteren Kirsten Elisabeth Gunn i 1951.
Ekteskapet med Gunnar Gunn skar seg, og Anne Lise møtte sjømannen Eugen Lorange Lunde. De giftet seg 14. mai 1955, og hun tok navnet Anne Lise Lorange Lunde, etter sin nye ektemann. Sammen fikk de datteren Inger Lise Lorange Lunde, og Anne Lise flyttet til Skien med familien. Hun bodde i Skien resten av sitt liv.
En annen slekt som brukte Lorange som etternavn initierte en navnestrid om dette navnet ca. 1980, noe som førte til at Anne Lise Lorange Lunde etter 25 år byttet navn igjen til Anne Lise Grøtvik Lunde, og het dette til sin død.
Ettersom mannen Eugen var mye på sjøen for å forsørge familien måtte Anne Lise oppdra to barn nesten alene, og hun var formelt sett husmor. Allikevel maktet hun å opprette et eget miljø for barneteater i Skien, og utdanne seg til både dramapedagog, Barneteaterleder og Leder for utdanning av amatørteaterledere.
Hennes barneteatervirksomhet begynte i kulturbygget Festiviteten, før aktiviten ble flyttet til Augistinkjelleren og ulike skoler. Skien Barneteater ble formelt stiftet 31. august 1973, og i 1982 var teateret blitt etablert og stort nok til å få faste lokaler i Ibsenhuset. Anne Lise hadde lenge en helt sentral rolle i driften av teateret, med alt fra sying av kostymer, til lapskaus bak scenen, til betaling av regninger, til instruksjon av oppsetningene. Besetningen i en stor oppsetning som Trollmannen fra Oz eller Reisen til Julestjernen kunne være opp mot 100 barn og ungdom, pluss et antall voksne som sto for sminke, kulisser osv..
Skien Barneteater ble en kjent kulturinstitusjon i byen, og var særlig kjent for sine årlige juleforestillinger, som i flere tiår gikk for fulle hus i Ibsenhusets storsal. Det dyrket også frem mange talenter, slik som Trine Svensen, Gisle Kverndokk og Morten Borgersen, som alle skulle gå videre til karrierer som anerkjente skuespillere og kunstnere.
Utover 90-tallet ble Anne Lise rammet av Alzheimers, og hennes datter Inger Lise måtte i stadig større grad ta over driften av teateret. I 2009, seks år etter morens død, ble dette for mye for datteren, som også selv slet med sviktende helse, og Skien Barneteater slik det hadde eksistert i byen i flere generasjoner måtte gi tapt.
For sitt arbeid og sin mangeårige sentrale rolle i Skiens kulturliv fikk Anne Lise Grøtvik Lunde Teskjekjerringprisen i 1984. Skien Kommune tok også initiativ til en egen kulturpris, som de belønnet Anne Lise Grøtvik Lunde som første mottager i 1981. Hun ble også tildelt Skien Bys Vels medalje.
Kristiansund Taekwon-Do klubb

Kristiansund Taekwon-Do klubb er en norsk taekwon-doklubb fra Kristiansund, stiftet februar 2004. Initiativtaker og stifter av klubben var Torgeir Haukebø, en ivrig romsdaling, som den gangen var 2.Dan.
Vandrelinjemåler

Utseende

En ganske liten (vingespenn 18 – 21 mm), slank, brunlig måler. Kjønnene er noe forskjellige, hunnen er større og litt mørkere enn hannen, og har en hvit flekk i forvingen som hannen mangler. Begge vingepar er gråbrune med mange smale tverrlinjer, disse er mest tydelige hos hannen, som også har et bredere, mørkt tverrbånd med en liten svart flekk nær midten av vingen.

Levevis

Vandrelinjemåleren danner ikke bestander i Nord-Europa, men den flyr av og til inn fra Mellom-Europa. Dette skjer vanligvis på ettersommeren og høsten. Larven lever på ulike slags lave urter.

Utbredelse

Arten finnes i Europa, og også i Nord-Amerika. I Norge er den funnet noen få ganger langs kysten av Sør- og Østlandet.
Sarah Thonig

Liv

Thonig var først skuespiller på teaterskole og deltok etter hvert i amatørteater i teateret i Dachau, i tillegg til at hun deltok på diverse dramaworkshops. Da hun jobbet i amatørteater arbeidet hun med et teaterprosjekt med handicappede og var med i flere teateroppsett ved Ludwig-Thoma-Haus i Dachau. I sommeren i 2011 gikk hun på teater-sommerakademiet Schauspiel München.
Etter at Thonig fikk vitnemålet sitt etter å ha fullført Abitur-eksamen, ble hun mellom 2011 og 2014 et medlem av ensemblet ved Residenztheater i München. Der spilte hun to hovedroller, Ingrid i Rainer Werner Fassbinders Katzelmacher og Lou i DNA av Dennis Kelly. Thonig var også en del av ensemblet til Frühlingserwachen - Live almost, die young, som er en moderne versjon av Frühlings Erwachen, som ble skapt av Nuran David Calis.
I 2003 startet skuespillerkarrieren hennes i film. Siden 2012 dukket hun opp igjen på TV og i film. Fra 2015 spilte Thonig en permanent rolle i TV-serien Die Rosenheim-Cops. Der spiller hun Christin Lange, en av to resepsjonister i Rosenheims politidepartement, sammen med Ursula Maria Burkhart, som spiller medresepsjonisten hennes Marianne Grasegger.
Nasir

Kjente personer med navnet

Personene i listen er ordnet kronologisk etter fødselsår.
Benkestok-ringen

Benkestok-ringen, som har navn etter den norske adelsslekten Benkestok, er Norges eldste bevarte gullsignet. Gjennom nærmere 400 år har ringen fulgt Trond Jonsson Benkestoks etterkommere i Nordland, herunder nordlandsslekter som Ellingsen, Parelius og Tostrup.

Fysiske detaljer

Benkestok-ringen er en tykk gullring med en sort agat. Stenen viser slekten Benkestoks våpenskjold (skjold, hjelm, hjelmklede og vulst) samt initialene TBS øverst.

Historie

Ringens første bærer var Trond Jonsson Benkestok († 1626) på Meløya, som var sønn av adelsmannen Jon Trondsson Benkestok, men selv ikke regnet som adelig på grunn av farens ekteskap med en såkalt ufri kvinne: Birgitte Nilsdotter eller Berethe Nielsdatter. Trond Benkestok var far til Ermegaard Trondsdatter Benkestok.
Ringen nevnes i 1721 i arveskiftet etter Trond Jonsson, som var sønn av nevnte Ermegaard. I avdelingen Pretiosa står det: «1 Signet-Ring med een sort Agat-Steen udj [...] 5 Rdlr.» Trond Jonsson brukte selv sin morfars signet, blant annet i flere fogderegnskaper i de første tiårene av 1700-tallet.
Ringen nevnes i Ludvig Daaes Norske Bygdesagn og i Jonas Lies Tremasteren Fremtiden. Hos Daae heter det: «Paa Gaarden Øren i Melø, (Annexsogn til Rødø paa Helgeland) skal der endnu bo to Ætlinge af den gamle Adels-familie Benkestok, og der skal endnu findes hos dem et ældgammelt Guldsignet [...]» Hos Lie heter det: «Paa et Udskjær i Helgeland sidder et par Almuesfolk igjen med den gamle adelige Familie Benkestoks Signet [...]»
Ved utgivelsen av Wilhelmine Brandts bok Slægten Benkestok (1904), befant ringen seg i gårdbruker og varaordfører Peder Andreas Tostrups eie. Tostrup døde i 1926 som enkemann og uten barn. Ringen gikk da over til søsteren Anne Elisabeth Tostrups etterslekt. Dagens eier av ringen bor i Mosjøen.
U20-VM i friidrett 2018 – Spydkast menn

Spydkast for menn  under U20-VM i friidrett 2018 ble arrangert på Ratina stadion i Tammerfors 13 og 14. juli 2018.
Comité de salut public

Comité de salut public, eller Velferdskomiteen, ble opprettet den 5. og 6. april 1793 under den franske revolusjon av Nasjonalkonventet som Komiteen for den offentlige velferd og det almene forsvar.

Historie

Den tjente som Nasjonalkonventets eksekutivorgan. Opprinnelig hadde den 25 medlemmer, men dette ble endret allerede 6. april, fa velferdskomiteen ble delt, og man hadde deretter sikkerhetskomiteen (Comité de sûreté générale) og den egentlige velferdskomiteen med ni (senere tolv) medlemmer. Dens hovedoppgave var opprinnelig kontroll med konventet og regjeringen. Koordineringen av det indre og ytre forsvar av Revolusjonen hørte også til dens oppgaver. I særlig viktige og påtrengende saker kunne den suspendere ministrenes beslutninger og sette i verk selvstendige tiltak. Dens fullmakt til dette var innskrentet til én måned og måtte deretter fornyes, slik som også medlemmene var valgt for én måned av gangen.
Etter at de mindre radikale girondinere var ryddet av veien i misten av 1793, lyktes det lederne for jakobinerne (Maximilien de Robespierre, Georges Danton - som allerede hadde inngått i komiteen fra begynnelsen av og ser gått inn for Robespierre den 27. juli 1793 - og Louis Antoine de Saint-Just) å vinne kontrollen over komiteen. De klarte å bygge opp Velferdskomiteen til det egentlige maktorgan under revolusjonen mot slutten av 1793. Den 10. oktober ble komiteen gitt uinnskrenkede fullmakter. Især under Robespierres innflytelse ble Velferdskomiteen utstyrt med diktatoriske fullmakter, og ble organiserende av det jakobinske strekkveldet.
Terrortiltakene som velferdskomiteen og revolusjonstribunalet hadde stått for førte til slutt til deres fall, og til henrettelsen av Robespierre og hans tilhengere 27./28. juli 1794 (etter revolusjonskalenderen: 9. Thermidor II). De ble det i virkeligheten opprettet et militærdiktatur under Paul Barras 1794-95.
Komiteens innflytelse ble deretter begrenset til visse militære og diplomatiske oppgaver. I oktober 1795 ble den så helt oppløst. Nasjonalkonventet ble erstattet av et tokammerparlament under det såkalte direktoriet.

Velferdskomiteen i 1871

Også under Pariserkommunen i 1871 fantes det for en kort tid en Velferdskomite, med blant andre Charles Delescluze og Raoul Rigault som medlemmer.
Royal Golf Center

Royal Golf Center (eller Royal Golf Center, Copenhagen) er Københavns første internasjonale golfbane som kan avholde store turneringer med 30 000 til 40 000 tilskuere. Royal Golf Center ligger på et 120 hektar stort naturområde midt i Ørestad City på Amager – beliggende mellom Vejlands Allé, Amager Motorvej, Øresundsbanen og Bella Center. 
Etableringen av banen ble påbegynt våren 2005 og var ferdig våren 2010, med en 18-hullers golfbane. Arkitekt for banen var Ron Kirby og anlegget er prosjektert så det kan være vert for blant annet Ryder Cup.
Nebbnegl

Nebbnegl (tomialtann) er en en anatomisk detalj ytterst på nebbet hos blant annet mange hos andefugler. Det er hard hornplate som ligner en negl eller kort klo. Neglen ender i en liten nedoverbedt krok ytterst. Som oftest skiller neglen seg fargemessig fra resten av nebbet. Den tjener ulike formål, avhengig av artens preferanser for mat. De fleste bruker neglen til å grave fram næring fra bunnslammet eller vegetasjonen, men noen bruker den også til å fange bløtdyr og lignende fra steiner på bunnen. Den er også nyttig når fuglene fanger frosker og lignende, som kan være sleipe og vanskelige å få tak på.
Et tidligere navn på andefugler var unguirostres, som følger av de to latinske uttrykkene ungus, som betyr negl, og rostrum, som betyr nebb.
Volleyball under Stillehavslekene 2011

Volleyball under Stillehavslekene  2011. Volleyball var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var fjortende gangen som volleyball var med på programmet under stillehavslekene. Det var to turneringer, en for menn og en for kvinner. Wallis og Futuna vant herreturneringen og Tahiti vant dameturneringen.
Skrapnesespill

Skrapnesespill (eller spille skrapnese, dansk: skrabnæsespil, svensk: skrapnosspel) er et spill for 2–4 deltagere, som kan minne om pinnespillet mikado.

Om spillet

I spillet inngår små utskårne redskap eller verktøy av tre eller (elfen)ben som rive, hakke, spade, sag osv. Disse legges i en bunke på bordet og spillet går ut på enkeltvis, med hjelp av et særlig redskap med krok, å hente et og et redskap hjem, uten at de andre beveger seg. Gjenstandene er merket med forskjellige tallverdier alt ettersom hvor vanskelig et av verktøyene er å hente hjem: En sag kan være 10 poeng, en slegel 3 osv. Hvis man ved innhenting rører en av de andre redskapene, går turen videre til nestemann. Hvis bunken blir liggende slik at ingen kan hente ut noe uten at et annet redskap/verktøy beveger seg, har man lov til å slå i bunken for at gjenstandene blir bedre spredt, men den som slår skal så stå over til neste gang. Den som ved spillets slutt har færrest poeng, er skrapnese, og blir krasset forsiktig på nesen med sagen av de andre.
Tilsiter

Tilsiter er en halvhard ost fremstilt av skummet melk med naturlig skorpe. Osten ble utviklet av hollandske immigranter i byen Tilsit i daværende Øst-Preussen, nåværende Sovetsk i Kaliningrad oblast i Russland. Lagringstiden er vanligvis seks måneder.
Osten regnes nå som sveitsisk. Det var de sveitsisk ystere Otto Wartmann og Hans Wegmüller som fikk med seg den originale Tilsiter-resepten hjem til Thurgau etter å ha arbeidet i et ysteri i Tilsit rundt 1890. De begynte produksjon av ostetypen i Sveits i 1893.
Ettersom navnet Tilsiter ikke er opphavsbeskyttet, er det også en vesentlig produksjon også i andre land, fremfor alt i Tyskland. I de østlige deler av Tyskland kalles den gjerne Tollenser.
Mot slutten av 1900-tallet er det mange steder skjedd en smaksutvikling som har gjort at meget av det som tilbys som Tilsiter smaker mer og mer som Edamer. Den opprinnelige smak var skarpere.
Den danske osten Havarti minner meget om Tilsiter i smaken.
Mölnbo

Mölnbo er et tettsted i Södertälje kommune i Stockholms län i landskapet Södermanland i Sverige. I 2010 hadde tettstedet 1 052 innbyggere.
Edwards Air Force Base

Edwards Air Force Base (IATA: EDW, ICAO: KEDW) er en av det amerikanske flyvåpenets flybaser, og ligger på grensen mellom Kern County og Los Angeles County i California. Den er en viktig flybase for testflyvninger, og var et av stedene som ble benyttet som landingsbane av den amerikanske romfergen. Flybasen ble etablert i 1933.
Flystasjonen er oppkalt etter testpiloten Glen Edwards. Stasjonen ligger 703 moh.
Neste sommer (TV-serie)

Seertall og mottakelse

Premieren ble sett av 534 000, noe som kanalen var meget godt fornøyd med. Første sesong ble i snitt fulgt av 442 000 mens andre sesong hadde et seersnitt på 511 000.
Både VG og P3s Filmpolitiet beskrev den som «lun og varm» og gav premieren terningkast fire. Dagsavisens anmelder var ikke så begeistret og mente at produktplassering var for dominerende og at den var svak på dramaturgi.
Serien vant Gullruten 2016 i klassen beste humorprogram.

Budsjett

Første sesong hadde et budsjett på 16 millioner kroner og andre sesong 19 millioner. Norsk filminstitutt gav serien 2,7 millioner i produksjonstilskudd for sesong 1 og 2,5 millioner for sesong 2.

Musikk

Kjenningsmelodien brukt i serien er Swing For Simon av Per Einar Watle Trio fra albumet Corrientes. Flere av låtene i serien er hentet fra dette albumet.
Gunslingers

Gunslingers (en: Revolvermenn) er et norsk pop-country-band med rot i Tørvikbygd i Hardanger. Sangene er på Hardanger-dialekt med en god dose humor, og de fleste er skrevet av vokalist Frode Måkestad.

Historie

Bandet startet sin karriere i begynnelsen av 2008 med sitt første musikkalbum Norwegian Honky Tonk. Allerede ved utgangen av samme år hadde bandet rukket å bli godt kjent, og spilte både på Seljord og Breim den sommeren. Populariteten steg raskt og i 2009 sto bandet på scenen både på Vinstra og Seljord på sommerens countryfestivaler. Bandet gav ut sitt andre album, Ein skål te i juli 2009. Videre har Gunslingers stort sett gjestet Seljord hvert år.
Høsten 2010 takket gitarist Jon Martin for seg, og i januar 2011 ble Jan Ove ny fast gitarist i bandet. Et par uker senere hadde fiolinist Ivar Woxmyhr sin første spillejobb sammen med Gunslingers. Han var med på de fleste konsertene frem til sin bortgang i 2013.
Huon

Naturforhold

Den største øya i atollen er 2,8 km lang og 100 meter på det bredeste. Høyeste punkt er 8 moh. 
Det er sparsomt med vegetasjon, for det meste gras (Lepturus) sammen med Boerhavia og Coronopus integrifolius. På midtvollen vokser det også Thuarea involuta og Stenotaphrum micranthum, samt Achyranthes.
Atollen er hekkested for fugl, blant annet sotterne (Onychoprion fuscatus). Suppeskilpadde formerer seg også på Huon, der egg legges mellom desember og mars.
Bergens folkekjøkken

Folkekjøkkenet var en  kommunal bespisningsinnretning for fattige folk i Bergen, opprettet allerede i 1839. Bespisningsinnretningen holdt lenge til i Allehelgensgate 3, i lokalene til Arbeidsanstalten. I 1872 ble det reist en egen bygning i Musegaten (i dag Rådstuplass 5), ved siden av Magistratsbygningen eller Det annekterte Rådhus. Bespisningsinnretningen fikk nå navnet Bergens Folkekjøkken og utvidet virksomheten til også å levere dampkokt middagsmat til kunder som ikke var fattigunderstøttet. 
I 1922 ble Bergens Folkekjøkken slått sammen med det nye Bergen Folkehotell i de nyoppførte lokalene i Rosenkrantzgaten 7. Folkekjøkkenet leverte mat til byens institusjoner, men hadde også lokaler for matservering av publikum. Ved overgangen til skolefrokostordningen i 1932 ble folkekjøkkenets virksomhet gradvis nedtrappet. Forsorgsleveransene avtok og det ble etter hvert regulær restaurantvirksomhet.

Arkivet

I arkivet etter Hotell Rosenkrantz finnes det bl.a.forhandlingsprotokoller for Folkekjøkkenet tilbake til 1888. Protokollene inneholder opplysninger om varetilgang og priser, matleveranser, menyer, antall middagsserveringer, prislister m.m. I arkivet er det også foto fra kjøkkenet og kjøkkenstab. 
Det vil også være materiale om Folkekjøkkenet i arkivene etter Arbeidsanstalten, Bergen Magistrat og Rådmannen for 3. avdeling. I de trykte bystyreforhandlingene for Bergen er det bl.a. årsberetninger for årene 1890–1893 og 1898–1916, samt diverse saker vedr. Folkekjøkkenets bygninger og drift.
Arkivene er avlevert Bergen byarkiv.
Skudenes ungdomsskole

Skudenes ungdomsskole er en skole i Skudeneshavn i Karmøy. Den er over 50 år gammel. Elevene som begynner på denne skolen er elever fra Skudeneshavn barneskole, Sørhåland privatskole og Ferkingstad skole.
I 2010 ble Sørhålandskolen og Sandveskolen nedlagt. Det går litt mindre enn 200 elever på Skudenes ungdomsskole. Skolen ligger rett med hjemme banen til SUIL og Skudehallen. Skolen er også utstyrt med en svømmehall. Bassenget er ca. 12 meter. Skolen har naturfagsrom, 2 datarom (ett i 2. etasje og ett 3.), et kunst og håndverkrom og en gymsal som ikke brukes til gym men til ball og utstillinger i kunst og håndverk. Skolen har også en rett uten for gymsalen, det er der kantinen er. Skolen har også et stort musikk rom det har trommer, gitarer, el-piano, el-gitarer og bass. skolen har for øyeblikket 5 klasser på 3 årstrinn.
Antipode

Antipode (fra Gresk anti «motsatt» og pous  «fot».) Et hvert punkt på Jorden har sitt antipodepunkt. Det er det sted på jordens overflate som ligger diametralt motsatt på kloden. To slike punkter ligger i hver sin ende av en tenkt rett linje gjennom jordens sentrum.
I England, blir Antipoden ofte referert til Australia og New Zealand (til tross for at disse land ikke direkte er antipoder)

Geografi

Antipodene  på et hvilken som helst punkt på kloden ligger i en avstand fra hverandre som tilsvarer 180° lengdegrader ved Ekvator. Det vil si det samme som en halv jordomkrets, eller 20 000 kilometer. Antipoder ligger like mange grader sør som nord for Ekvator. Med andre ord, gradetallet er det samme for begge, men et i nord og et i sør
Kartet som er vist ovenfor er basert på dette forhold; det viser et verdenskart i mercator projeksjon i rødt, og gult for å vise de korresponderende antipoder.
Middag på et sted tilsvarer midnatt på antipoden. Årets korteste dag midtvinters blir tilsvarende årets lengste dag midtsommers.

Annet bruk

Uttrykket «antipoder» benyttes ofte i England om befolkningen i Australia og New Zealand, selv om disse geografisk ikke bor diametralt motsatt i forhold til hverandre. New Zealands antipoder bor derimot i området Spania, Portugal.
Begrepet ble tatt opp av Aristoteles («De caelo» 308a.20), Strabon, Plutark og Diogenes Laërtius, og adoptert i det latinske språk som «antipodes». Det latinske ordet endret sin betydning fra det opprinnelige «under føttene, motsatt side» til «de med føttene motsatt» som refererte til et hypotetiske folk som bodde på motsatt side av Jorden. Illustrasjoner fra Middelalderen fremstilte dem som «omvendte» folk med føtter som vokste ut fra hodene og pekte oppover. 
På dette viset kom ordet 'Antipodes først inn i det engelske språk i 1398 i en oversettelse av et verk fra  13. århundre De Proprietatibus Rerum av Bartholomeus Anglicus, oversatt av John av Trevisa til Yonde in Ethiopia ben the Antipodes, men that haue theyr fete ayenst our fete.

Trivia

For å få godkjent en Jorden rundt flyvning av det Internasjonale luftsportsforbundet FAI kreves det at flyvningen gjennomføres slik at to antipoder passeres:
Lilles metro

Lilles metro (fransk: Métro de Lille) er tunnelbanen i den franske byen Lille. Den danner sammen med sporvogns- og bussnettet kollektivtrafikksystemet i byen. T-banen ble åpnet i 1983, og består nå av to linjer. Dette var det første metrosystemet i verden som brukte VAL-teknologi. Dermed er Métro de Lille en av de få t-banene i verden som frakter mennesker førerløst. Transpole er navnet på selskapet som driver banen.

Stasjoner

Karakteristisk for stasjonene på t-banen er glassvegger og skyvedører mellom plattformene og togsporene. Automatikken sørger for at skyvedørene på perrongen åpnes synkront med togets dører. 47 av 61 stasjoner er gitt spesielle arkitektoniske og kunstneriske utforminger.
Xiangshui

Xiangshui (kinesisk: 响水县; pinyin: Xiǎngshuǐ Xiàn) er et fylke i provinsen Jiangsu i Folkerepublikken Kina. Det er del av byprefekturet Yancheng.
Befolkningen var på 557 302 innbyggere i 1999.

Samferdsel

Kinas riksvei 204 løper gjennom området. Den løper fra Yantai i Shandong sørover til Shanghai, og er innom blant annet Lianyungang, Nantong og Taicang.
Delphin Enjolras

Biografi

Han ble født i Courcouron i departementet Ardèche. Enjolras studerte akvarellmaling for Gaston Gerard på «Ecole de Dessin de la Ville de Paris» , og Jean-Léon Gérôme ved Académie des Beaux-Arts. 
Enjolras malte hovedsakelig landskaper tidlig i karrieren, men ble etterhvert mere interessert i å male kvinner . Han ble derfor genremaler, med spesialitet kvinner. Bildene karakteriseres som sensuelle, gjerne med erotiske overtoner.
Fra 1890 og videre, stilte han ut i Parisersalongen, med medlemskap i Société des artistes français i 1901. 
Musée du Puy og Musée d'Avignon har utstilling av en del av hans verker
Expressens Heffaklump

Expressens Heffaklump er en svensk litteraturpris som årlig deles ut av avisen Expressen til årets beste svenske barne- og ungdomsbok. Prisen kan også deles ut for flere titler av samme forfatter, eller eventuelt for samlet innsats på barnebokområdet. Prisen ble opprettet i 1966 og består av en statuett laget av Karl Göte Bejemark.
Juryen for prisen består av fem kulturjournalister/litteraturkritikere tilknyttet avisen. Navnet heffaklump er hentet fra den svenske oversettelsen av A.A. Milnes bok om Ole Brumm.
Janamorcha Nepal

Konflikt ved dannelsen av overgangsregjeringen

Da Nepals overgangsregjering 2007 ble dannet, ble de mindre partiene i Sjupartialliansen igjen satt utafor forhandlingene. Regjeringssjef G. P. Koirala førte forhandlingene i hemmelighet sammen med maoistlederen Prachanda, uten at de andre fikk vite noe før alt var avgjort.
Like før konstitueringa av den nye regjeringen 1. april fikk Janamorcha Nepals leder Amik Sherchan vite at han mistet stillingen som visestatsminister. Han fikk beskjed om at JMN fikk tilbud om å beholde jobben som helseminister.
Sherchan protesterte, og nektet å nominere noen minister fra JMN innen tidsfristen. Regjeringen ble derfor konstituert uten noen minister fra JMN.
Senere i april nominerte JMN ikke en, men to ministerkandidater: Leder av parlamentsgruppen Giriraj Mani Pokhrel, og leder av kvinneforbundet til NKP (EKM) Shashi Shresta.
29. april ble Pokhrel innsatt som helseminister. (Ifølge noen nyhetsartikler kunne JMN få en minister til senere.)
Phytoecia

Utseende

Små til middelsstore (de nordiske artene 7-14 millimeter), slanke trebukker, oftest mørke på farge. Kroppen er temmelig jevnbred fra hodet og bakover. Antennene er litt kortere enn kroppen. Dekkvingene er kraftig punkterte. Beina er middels lange.

Levevis

Larvene lever vanligvis i stammene på storvokste urter.

Utbredelse

Slekten er vidt utbredt i Afrika, Europa og Asia.